Louis Augustin Guillaume Bosc

Louis Augustin Guillaume Bosc d'Antic (29. tammikuuta 1759 Pariisi – 10. heinäkuuta 1828 Pariisi) oli ranskalainen kasvitieteilijä ja eläintieteilijä.

Boscin isä oli lääkäri ja kemisti Paul Bosc d'Antic (1726–1784), ja hänen poikansa Joseph-Antoine Bosc d'Antic (1764–1837) oli myös lääkäri ja kemisti.

Bosc julkaisi Buffonin ensyklopediassa nilviäisten, matojen ja äyriäisten luonnonhistoriaa käsittelevät teokset Histoire naturelle des coquilles, contenant leur description, les mœurs des animaux qui les habitent et leurs usages (5 osaa, 1801); Histoire naturelle des Vers (2 osaa, 1801) ja Histoire naturelle des Crustacés (3 osaa, 1802).

Hän matkusti Yhdysvalloissa 1797–1800 ja toimi varakonsulina Wilmingtonissa sekä konsulina New Yorkissa. 1806 hänet valittiin Ranskan tiedeakatemian jäseneksi. 1825 hän sai professorin viran Pariisin kansallisesta luonnonhistoriallisesta museosta.
Boscin hyönteiskokoelma on jaettu kolmen  luonnonhistoriallisen museon kesken: Geneven, Pariisin ja Lontoon (Louis Alexandre Auguste Chevrolat -kokoelma).

Bosc nimesi myös lintuja, muiden muassa suoviiriäisen (Coturnix ypsilophora) ja punatopaasikolibrin alalajin Topaza pella smaragdulus.

Lähteet 

Ranskalaiset eläintieteilijät
Ranskan tiedeakatemian jäsenet
Vuonna 1759 syntyneet
Vuonna 1828 kuolleet